Document ID: /fineweb-2-swissfilter-quality_10-filterrobots/filtered/02038.jsonl.gz/2686

Invitaziun alla «oura da consultaziun per la populaziun da Savognin»
Per migliurar l’infurmaziun ed igl dialog cun la populaziun ò la suprastanza communala decidia gl’onn passo d’organisar scuntradas periodicas cun la populaziun dallas singulas vischnancas.
La suprastanza communala anveida ossa la populaziun da Savognin ad en barat d’infurmaziun, glindesde, igls 28 da november 2022, allas 20.00, ainten la sala da cumegn Grava a Savognin.
La fegnameira dalla «oura da consultaziun per la populaziun» è da sa scuntrar cun la populaziun e d’infurmar davart projects specifics tgi pertotgan la sia vischnanca e per piglier ancunter giaveischs e propostas.
En’invitaziun correspondenta vign tarmessa ainfer taimp util a tot igls casals da Savognin.
La suprastanza communala sa legra sen ena numerousa participaziun ed en barat interssant.
Tinizong, igls 10 da november 2022 Suprastanza communala Surses